Σοσιαλιστικό Κόμμα Αλβανίας

Το **Σοσιαλιστικό Κόμμα Αλβανίας** () είναι σοσιαλδημοκρατικό πολιτικό κόμμα στην Αλβανία. Το κόμμα βρίσκεται στην κυβέρνηση και αποτελεί τη μεγαλύτερη δύναμη στη χώρα, ύστερα από τις εκλογές του 2013, ενώ σήμερα η δύναμή του ανέρχεται 83 έδρες στο Αλβανικό Κοινοβούλιο. Κύριος αντίπαλος του κόμματος είναι το Δημοκρατικό Κόμμα.
μικρογραφία|δεξιά|148x148px|Λογότυπο του Σοσιαλιστικού Κόμματος Αλβανίας (2013-2023).
## Ιστορικό
Το Σοσιαλιστικό Κόμμα της Αλβανίας ιδρύθηκε το 1991, μετά την πτώση του κομμουνισμού στην Αλβανία, ο οποίος κυριαρχούσε στην αλβανική πολιτική από το τέλος του Β' Παγκοσμίου Πολέμου. Οι ρίζες του Σοσιαλιστικού Κόμματος μπορούν να εντοπιστούν στο Κόμμα Εργασίας της Αλβανίας υπό τον ιδρυτή του Ενβέρ Χότζα, το οποίο κυβερνούσε τη χώρα για πάνω από τέσσερις δεκαετίες. Ο διάδοχος του Χότζα, Ραμίζ Αλία, αναγκάστηκε να εισαγάγει περιορισμένες μεταρρυθμίσεις στα τέλη της δεκαετίας του 1980. Στις 11 Δεκεμβρίου 1990, ο Αλία ανακοίνωσε ότι το Κόμμα Εργασίας είχε παραιτηθεί από το μονοπώλιο της εξουσίας. Το Κόμμα Εργασίας κέρδισε τις εκλογές για τη Συνταγματική Συνέλευση της Αλβανίας το 1991, τις πρώτες ελεύθερες εκλογές που διεξήχθησαν στη χώρα εδώ και σχεδόν 80 χρόνια. Από τότε, δεν αποτελεί πλέον μαρξιστικός-λενινιστικό κόμμα. Σε έκτακτο συνέδριο στις 10-13 Ιουνίου 1991, το Κόμμα Εργασίας αποφάσισε να αλλάξει το όνομά του σε Σοσιαλιστικό Κόμμα (PS), σε μια προσπάθεια να προσαρμοστεί στο νέο σύστημα.

Ο Φατός Νάνο εξελέγη νέος πρόεδρος. Ο Νάνο βοήθησε στην αναμόρφωση του κόμματος και το έκανε μέλος της Σοσιαλιστικής Διεθνούς. Μια ομάδα του κόμματος, με επικεφαλής τον Ιλίρ Μέτα, αποσχίστηκε από το Σοσιαλιστικό κόμμα το 2004 και ίδρυσε το Σοσιαλιστικό Κίνημα για την Ένταξη (*Lëvizja Socialiste për Integrim*, LSI).

Στις 10 Οκτωβρίου 2005, ο Νάνο παραιτήθηκε από τη θέση του προέδρου του Σοσιαλιστικού Κόμματος μετά την ήττα του στις βουλευτικές εκλογές του 2005, και τον διαδέχθηκε ο Έντι Ράμα. Υπό την ηγεσία του Ράμα, το Σοσιαλιστικό Κόμμα σχημάτισε τη *Συμμαχία για μια Ευρωπαϊκή Αλβανία*, η οποία ένωσε πολλά πολιτικά κόμματα. Η συμμαχία κέρδισε τις βουλευτικές εκλογές του 2013, επιστρέφοντας έτσι τους Σοσιαλιστές στην κυβέρνηση μετά από οκτώ χρόνια.

Το Σοσιαλιστικό Κόμμα, κέρδισε και πάλι τις  εκλογές του 2017 και του 2021, κερδίζοντας 74 έδρες και στις δύο, ενώ στις εκλογές 2025 αύξησε τα ποσοστά του και κέρδισε 83 έδρες.

## Ιδεολογία
Το Σοσιαλιστικό Κόμμα της Αλβανίας περιγράφεται ως σοσιαλδημοκρατικό και κεντροαριστερό. Στην κομματική πλατφόρμα του 2013, το κόμμα έχει δεσμευτεί να αντικαταστήσει τον ενιαίο φόρο με έναν προοδευτικό φόρο και υποστηρίζει επίσης την καθολική υγειονομική περίθαλψη. Ο ηγέτης του κόμματος Έντι Ράμα έχει δηλώσει ότι υποστηρίζει τα δικαιώματα ΛΟΑΤΚΙ+ ατόμων στην Αλβανία. Το κόμμα είναι επίσης φιλοευρωπαϊκό, υποστηρίζει την ένταξη της Αλβανίας στην Ευρωπαϊκή Ένωση, στο ΝΑΤΟ, και θεωρεί το Κοσσυφοπέδιο «τον κύριο στρατηγικό εταίρο και σύμμαχο της Αλβανίας». Από την διακυβέρνηση Ράμα και ύστερα, το κόμμα εφαρμόζει νεοφιλελεύθερες οικονομικές πολιτικές.

## Αποτελέσματα εκλογών

## Παραπομπές



## Εξωτερικοί σύνδεσμοι
* 

Κατηγορία:Αλβανικά πολιτικά κόμματα
Κατηγορία:Σοσιαλδημοκρατικά κόμματα